*Projekts*

LATVIJAS REPUBLIKAS MINISTRU KABINETS

2017. gada Noteikumi Nr.

Rīgā (prot. Nr.   .§)

**Grozījumi Ministru kabineta 2013. gada 5. novembra noteikumos**

**Nr. 1243 “****Kārtība, kādā piešķir valsts budžeta finansējumu, kas**

**paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni**

**un jaunatnes organizāciju darbības atbalstam”**

Izdoti saskaņā ar

Jaunatnes likuma 12. panta piekto daļu

Izdarīt Ministru kabineta 2013. gada 5. novembra noteikumos Nr. 1243 “Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam” (Latvijas Vēstnesis, 2013, 218. nr.; 2017, 26. nr.) šādus grozījumus:

1. Aizstāt 8. punktā vārdus “elektroniskā pasta adresi” ar vārdiem “aģentūras oficiālo elektronisko adresi”.

2. Aizstāt 24. punktā vārdus “un uz projekta iesniedzēja norādīto elektroniskā pasta adresi” ar vārdiem “vai uz projekta iesniedzēja norādīto oficiālo elektronisko adresi”.

3. Papildināt noteikumus ar 54. un 55. punktu šādā redakcijā:

“54. Grozījumi šo noteikumu 8. punktā, kas paredz, ka, iesniedzot projekta iesniegumu elektroniska dokumenta formā, to nosūta uz nolikumā norādīto aģentūras oficiālo elektronisko adresi, stājas spēkā 2018. gada 1. jūnijā.

55. Grozījumi šo noteikumu 24. punktā, kas paredz, ka lēmumu par finansējuma piešķiršanu (vai piešķiršanu ar nosacījumu) projekta īstenošanai vai lēmumu par finansējuma atteikumu projekta īstenošanai var nosūtīt uz projekta iesniedzēja norādīto oficiālo elektronisko adresi stājas spēkā:

55.1. attiecībā uz pašvaldībām kā projekta iesniedzējiem – 2018. gada 1. jūnijā;

55.2. attiecībā uz jaunatnes organizācijām, biedrībām, kuras nav ierakstītas jaunatnes organizāciju sarakstā, un nodibinājumiem kā projekta iesniedzējiem – 2020. gada 1. janvārī.”

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

08.06.2017. 14:27

278

I.Krastiņa

67047768, Ilze.Krastina@izm.gov.lv